Hugh Jackman

Hugh Michael Jackman (født 12. oktober 1968) er en australsk film- og teaterskuespiller, mest kjent for rollen som Wolverine i filmen X-Men, og dens to oppfølgere, samt hans Tony Award-vinnende opptreden i The Boy from Oz. Hans andre arbeider innen amerikansk film inkluderer Swordfish, Van Helsing og Kate & Leopold (sistnevnte ble Jackman nominert til en Golden Globe Award for beste skuespiller i musikal eller komedie i 2001 for).

 Biografi 
 Tidlig liv 
Jackman ble født i Sydney i New South Wales i Australia som var den yngste av fem barn. Hans mor forlot familien og flyttet til England da Jackman var bare åtte år gammel. Han er utdannet journalist ved University of Technology, Sydney. Jackman ble introdusert til yrket som skuespiller ved en tilfeldighet, da han måtte ta skuespillertimer som en del av kravene ved college. Han ble interessert i yrket og brukte noen av pengene han hadde arvet etter en slektning til å gå på Western Australian Academy of Performing Arts i Perth. Han ble uteksaminert derfra i 1994.

 Karriere 
 I Australia 
Hans filmarbeider inkluderer Erskineville Kings og Paperback Hero (begge fra 1999), mens hans TV-arbeider inkluderer Law of the Land, Halifax f.p., Blue Heelers og The Man From Snowy River.

På scenen spilte Jackman «Gaston» i Melbourne-oppsetningen av Skjønnheten og udyret, og «Joe Gillis» i den samme byens versjon av Sunset Boulevard.

Jackman ble i 2019 utnevnt til companion av Order of Australia.Queen's Birthday 2019 Honours List , Australias generalguvernør, 10. juni 2019.

 Utenfor Australia 
Han ble først kjent utenfor Australia da han hadde hovedrollen som «Curly» i Royal National Theatres oppsetning av Oklahoma! i London. Hans opptreden ble filmet, og den ble sendt på TV og lansert på DVD. Den 6. juni 2002 sang Jackman rollen som «Billy Bigelow» i Carousel, i en spesiell konsertopptreden ved Carnegie Hall i Manhattan, New York.

Han ble signert til filmen X-Men i siste liten, etter at Dougray Scott, som opprinnelig skulle ha rollen som «Wolverine», ble forsinket under innspillingen av Mission: Impossible II. Rollen som «Wolverine» gjorde at Jackman ble kjendis over natten, og han gjentok rollen i X-Men 2 (2003),  X-Men: The Last Stand (2006) og (X-Men Origins: Wolverine) (2009).

Jackman ble i 2012 innlemmet i Hollywood Walk of Fame og fikk en stjerne langs Hollywood Boulevard.

 Privatliv 
Jackman giftet seg med Deborra-Lee Furness i februar 1996. De møttes under innspillingen av hans første TV-opptreden i Corelli, et australsk TV-program. Jackman hadde rollen som en aggressiv fengselsinnsatt som ble forelsket i rådgiveren sin, spilt av Furness. Paret har to adopterte barn.

De bestemte seg for å skille seg i 2023.

 Utvalgt filmografi 
 År  Tittel  Rolle  Merknader2017The Greatest ShowmanP.T Barnum2017LoganLogan / Wolverine2016X-Men: ApocalypseLogan / Wolverine2015PanSvartskjegg2015ChappieVincent2014X-Men: Days of Future PastLogan / Wolverine2013PrisonersKeller Dover 2013   The Wolverine  Logan / Wolverine  2012   Les Misérables  Jean Valjean  Nominert til Oscar og Golden Globe for beste mannlige hovedrolle 2011   Real Steel  Charlie Kenton   	   2009  X-Men Origins: Wolverine  Logan (også kjent som Wolverine)  2008  Australia  Drover   2008  Deception  Wyatt Bose   2006  The Prestige  Robert Angier   2006  Scoop  Peter Lyman  2006  X-Men: The Last Stand  Logan / Wolverine   2006  Happy Feet  Memphis   2006  The Fountain  Tom Verde   2006  Nedenom og hjem igjen  Roddy  Stemme 2005  Stories of Lost Souls  Roger  2004  Van Helsing: The London Assignment Gabriel Van Helsing  Stemme (animert) 2004  Van Helsing  Gabriel Van Helsing  2003  X-Men 2  Logan / Wolverine  2002  Standing Room Only  Roger  2001  Someone Like You  Eddie Alden  2001  Kate and Leopold  Leopold Alexis Elijah Walker Gareth Thomas Mountbatten, Duke of Albany 2001  Swordfish  Stanley Jobson  2000  X-Men  Logan / Wolverine 1999  Oklahoma!  Curly McLain  1999  Paperback Hero  Jack Willis  1999  Erskineville Kings  Wace  1995  Correlli  Kevin Jones 

 Referanser 

 Eksterne lenker 



Kategori:Australske skuespillere
Kategori:Personer fra Sydney
Kategori:Hollywood Walk of Fame
Kategori:Skuespillere innen dataspill